Jakunčiai

Jakunčiai – kaimas Zarasų rajono savivaldybėje, 5 km. į rytus nuo Antalieptės. Pro kaimą prateka Rudinės upelis, pietinėje dalyje telkšo Stromio ežeras.

Istorija 

Ilgą laiką priklausė Vencavų dvarui. 1909 m. išskirstytas viensėdžiais. 1919–1931 m. kaime buvo pradinė mokykla, vėliau perkelta į Baltriškes.

Kaime, prie vieškelio į Vencavus, 2003 m. rugsėjo 6 d. pastatytas ir pašventintas granitinis monumentas, netoli šios vietos 1943 m. liepos 6 d. kovoje su tarybiniais diversantais žuvusiems Lietuvos policininkams: Pranui Baltakiui, Edmundui Maldauskui, Alfonsui Vapsvai ir Jonui Varnui.

Gyventojai 

1897 m. buvo 210 gyventojų, 1923 m. – 154 m. gyv. (27 sodybos), 1959 m. – 110 gyv., 1979 m. – 42 gyv. (gyventojai patekę į melioruojamus plotus išsikėlė į Vencavus ir kitur).

Žymūs žmonės 
 1897 m. gimė Lietuvos kariuomenės savanoris Alfonsas Mėlynis-Vaikutis, už narsumą apdovanotas dviem Vyties kryžiais.
 pedagogė Aldona Makarskaitė-Balsevičienė (1926–1971).

Šaltiniai 

Zarasų rajono savivaldybės gyvenvietės